1996D0385 — FI — 24.12.1997 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

▼B

KOMISSION PÄÄTÖS,

tehty 24 päivänä kesäkuuta 1996,

Yhdistyneen kuningaskunnan BSE:tä koskevan torjunta- ja hävityssuunnitelman hyväksymisestä

(ETA:n kannalta merkityksellinen teksti)

(96/385/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa sisämarkkinoiden toteuttamista varten 26 päivänä kesäkuuta 1990 annetun neuvoston direktiivin 90/425/ETY ( 1 ), sellaisena kuin se on viimeksi muutettuna direktiivillä 92/118/ETY ( 2 ), ja erityisesti sen 10 artiklan 4 kohdan,

ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY ( 3 ), sellaisena kuin se on viimeksi muutettuna direktiivillä 92/118/ETY, ja erityisesti sen 9 artiklan 4 kohdan,

sekä katsoo, että

neuvoston direktiivin 89/662/ETY 9 artiklan 1 kohdan toisen alakohdan ja neuvoston direktiivin 90/425/ETY 10 artiklan 1 kohdan toisen alakohdan mukaisesti alkuperämaana olevan jäsenvaltion on toteutettava alueellaan aiheelliset toimenpiteet kaikkien sellaisten tilanteiden estämiseksi, jotka voivat muodostaa vakavan uhan ihmisten terveydelle tai eläimille,

Yhdistynyt kuningaskunta otti vuonna 1988 käyttöön vaatimuksen, jonka mukaan eläimet, joilla ilmenee (bovine spongiform encephalopathy) (BSE) tai sen oireita, on hävitettävä kokonaan, ja märehtijöistä peräisin olevan rehun syöttäminen märehtijöille kielletään,

maaliskuussa 1996 Yhdistynyt kuningaskunta vahvisti tätä rehua koskevaa kieltoa kieltämällä kaiken nisäkkäistä peräisin olevan lihaluujauhon käytön kotieläinten ruokinnassa ja kieltämällä yli 30 kuukauden ikäisen karjan käytön elintarvike- tai rehukäyttöön, kosmetiikkaan tai lääketuotteisiin,

eläinten terveyden ja kansanterveyden suojelemiseksi yhteisössä komissio on tehnyt BSE:hen liittyvistä tietyistä suojatoimenpiteistä ja päätösten 89/469/ETY ja 90/200/ETY kumoamisesta 27 päivänä heinäkuuta 1994 tehdyn päätöksen 94/474/EY ( 4 ), sellaisena kuin se on viimeksi muutettuna päätöksellä 95/287/EY ( 5 ), nautaeläinten alkioiden BSE:hen liittyvistä tietyistä suojatoimenpiteistä Yhdistyneessä kuningaskunnassa 14 päivänä toukokuuta 1992 tehdyn päätöksen 92/290/ETY ( 6 ), sellaisena kuin se on muutettuna Itävallan, Suomen ja Ruotsin liittymisasiakirjalla, BSE:hen ja nisäkkäistä saatuihin eläinvalkuaisiin perustuvaan ravintoon liittyvistä tietyistä suojatoimenpiteistä 27 päivänä kesäkuuta 1994 tehdyn päätöksen 94/381/EY ( 7 ), sellaisena kuin se on muutettuna päätöksellä 95/60/EY ( 8 ), märehtijöistä peräisin olevan eläinjätteen käsittelyssä BSE-taudinaiheuttajien inaktivoimiseksi käytettävien vaihtoehtoisten lämpökäsittelyjärjestelmien hyväksymisestä 27 päivänä kesäkuuta 1994 tehdyn päätöksen 94/382/EY ( 9 ), sellaisena kuin se on muutettuna päätöksellä 95/29/EY ( 10 ) sekä tietyistä BSE:hen liittyvistä kiireellisistä suojatoimenpiteistä 27 päivänä maaliskuuta 1996 tehdyn päätöksen 96/239/EY ( 11 ), sellaisena kuin se on muutettuna päätöksellä 96/362/EY ( 12 ),

Yhdistynyt kuningaskunta esitti 3 päivänä kesäkuuta 1996 yhteisön toimielinten pyynnöstä komissiolle suunnitelman, jäljempänä ”suunnitelma”, lisätoimenpiteistä BSE:n torjumiseksi ja hävittämiseksi Yhdistyneessä kuningaskunnassa,

tämän suunnitelman pääkohdat ovat:

a) sellaisten eläinten ja/tai karjojen valikoiva pakkohävitys, jotka on tunnistettu todennäköisimmin tulleen ruokituksi saastuneella lihaluujauholla, kun käytetään valinnan perusteena eläinten ryhmien syntymävuosia 1990/1991, 1991/1992 ja 1992/1993

b) parannettu nautaeläinten yksilöimisjärjestelmä, jolla varmistetaan tehokas eläinten liikkeiden valvonta ja jäljitettävyys (eläinten passijärjestelmä)

c) rehuteollisuuden tehostettu valvonta lihaluujauhon käytön estämiseksi

d) eläinlääkärin suorittama yksityiskohtainen tutkimus jokaisella tilalla, jolla tunnistettuja lihaluujauhoruokintatapauksia on havaittu, sen varmistamiseksi, että kaikki pakkohävitettävät eläimet yksilöidään epidemiologisin perustein sekä syntymätilalla että kaikissa muissa paikoissa, jonne samaan syntymävuosiryhmään kuuluvia eläimiä on viety,

komissio ja jäsenvaltiot pysyvän eläinlääkintäkomitean yhteydessä katsovat, että vuosina 1989 ja 1990 syntyneiden eläinten ryhmät on lisättävä valikoivaa pakkohävitystä koskevaan suunnitelmaan; mikäli kyseisiä ryhmiä koskevia virallisia kantakirjoja tai vastaavia syntymätodistuksia ei ole, kyseinen vaatimus toteutetaan tällöin vain olemassaolevan tilakohtaisen kirjanpidon perusteella; karjatilan pitäjille tarjotaan asianmukaisia rahapalkkioita heidän täyden yhteistyönsä varmistamiseksi ylläolevan toteuttamisessa sekä suunnitelman tehokkaaksi toteuttamiseksi,

jos edellä tarkoitetun epidemiologisen tutkimuksen tulokset selvästi todistavat, että muutkin eläimet, jotka ovat syntyneet ruokintakiellon jälkeen, ovat tulleet ruokituksi saastuneella lihaluujauholla, kyseiset eläimet tulisi niin pitkälti kuin mahdollista hävittää nopeasti olemassa olevan säännöstön mukaisesti, joka kieltää yli 30 kuukauden ikäisten nautaeläinten joutumisen ihmisten ja eläinten ravintoketjuun,

on tarpeen luoda yksityiskohtaisempi tietojärjestelmä eläinten yksilöimiseksi ja eläinten passijärjestelmäksi sekä suunnitelmaan sisältyvän ohjelman toteuttamiseksi, jotta lihaluujauho saadaan poistetuksi rehumyllyiltä ja karjatiloilta,

Yhdistynyt kuningaskunta on suostunut muuttamaan suunnitelmaa lisäämällä siihen vuosina 1989 ja 1990 syntyneiden eläinten ryhmät sekä vaaditut lisätiedot,

Yhdistynyt kuningaskunta vakuuttaa, että kaikki välttämättömät voimavarat otetaan käyttöön suunnitelman nopean ja tehokkaan käytännön soveltamisen varmistamiseksi,

on tärkeää hyväksyä suunnitelma ja soveltaa sitä mahdollisimman nopeasti, jotta sairaiden eläinten määrä saadaan selvästi vähennetyksi ja jotta kuluttajien luottamus saadaan palautetuksi; suunnitelmaa voidaan tarkistaa ja tarpeen mukaan muuttaa tilanteen kehityksen mukaisesti,

komissio on neuvoston 1—3 päivänä huhtikuuta 1996 pitämässä kokouksessa tekemien päätelmien 9 kohdan mukaisesti antanut komission asetuksen (EY) N:o 716/96 ( 13 ), sellaisena kuin se on viimeksi muutettuna asetuksella (EY) N:o 835/96 ( 14 ) markkinatuen antamiseksi,

samanlaisesta toimenpiteestä annetaan ehdotus taloudellisen avun antamiseksi Yhdistyneelle kuningaskunnalle kyseisen suunnitelman osalta,

19 päivänä kesäkuuta 1996 esitetty muutettu suunnitelma vaikuttaa BSE-tapausten lukumäärän pienenemiseen ja tautiin liittyvän valvonnan lisääntymiseen, ja se olisi tämän vuoksi hyväksyttävä,

komission olisi suoritettava Yhdistyneessä kuningaskunnassa yhteisön tarkastuksia tässä päätöksessä hyväksyttyjen toimenpiteiden soveltamisen tarkistamiseksi, ja

tässä päätöksessä hyväksytyt toimenpiteet ovat pysyvän eläinlääkintäkomitean lausunnon mukaiset,

ON TEHNYT TÄMÄN PÄÄTÖKSEN: